62019TJ0641_INF
Решение на Общия съд (първи състав) от 30 юни 2021 г. —FD/Съвместно предприятие „Термоядрен синтез за енергия“
(Дело T‑641/19)
„Публична служба — Срочно наети служители — Срочен договор — Решение за неподновяване — Психически тормоз — Злоупотреба с власт — Задължение за полагане на грижа — Равно третиране — Отговорност“
1.
Жалби на длъжностните лица — Обжалване по съдебен ред на решението, с което се отхвърля подадената по административен ред жалба — Ефект — Сезиране на съда с жалба срещу оспорения акт — Изключение — Решение, което няма характер на потвърждение — Вземане под внимание на изложените в него мотиви
(членове 90 и 91 от Правилника за длъжностните лица)
(вж. т. 29—31)
2.
Длъжностни лица — Срочно наети служители — Назначаване — Неподновяване на договор, сключен за определен срок — Твърдение за наличие на психически тормоз — Необходимост от връзка между тормоза и мотивите за решението за неподновяване
(член 12а от Правилника за длъжностните лица)
(вж. т. 37 и 38)
3.
Жалби на длъжностните лица — Предварително обжалване по административен ред — Съгласуваност между подадената по административен ред жалба и тази, подадена по съдебен ред — Идентичност на предмет и основание — Основания и доводи, които не фигурират в подадената по административен ред жалба, но са тясно свързани с нея — Допустимост
(членове 90 и 91 от Правилника за длъжностните лица)
(вж. т. 43)
4.
Жалби на длъжностните лица — Основания — Основание: наличие на психически тормоз — Задължение за отчитане на целия релевантен фактически контекст
(вж. т. 44)
5.
Жалби на длъжностните лица — Основания — Злоупотреба с власт — Понятие — Тежест на доказване и събиране на доказателствата
(вж. т. 92)
6.
Длъжностни лица — Срочно наети служители — Назначаване — Подновяване на договор, сключен за определен срок — Право на преценка на администрацията — Задължение на администрацията за полагане на грижа — Отчитане на интересите на съответния служител — Граници
(член 8 от Условията за работа на другите служители)
(вж. т. 130—134)
7.
Жалби на длъжностните лица — Искане за обезщетение, свързано с искане за отмяна — Отхвърляне на искането за отмяна, което води до отхвърляне на искането за обезщетение
(членове 90 и 91 от Правилника за длъжностните лица)
(вж. т. 161)
8.
Жалби на длъжностните лица — Иск за обезщетение, предявен без провеждане на производство по административен ред в съответствие с Правилника — Недопустимост
(членове 90 и 91 от Правилника за длъжностните лица)
(вж. т. 162)
Предмет
Искане на основание член 270 ДФЕС, от една страна, за отмяна по същество на решението на Европейското съвместно предприятие за ITER и развитието на термоядрената енергетика от 3 декември 2018 г. да не поднови срочния договор на жалбоподателя и от друга страна, за обезщетение за имуществените и неимуществените вреди, които жалбоподателят твърди, че е претърпял вследствие на това решение, във връзка с обща стратегия на тормоз, на каквато счита, че е бил подложен
Диспозитив
1)
Отхвърля жалбата.
2)
Осъжда FD да заплати съдебните разноски.